ปัญหาแม่ค้าเดือดร้อนจากที่ปรับปรุงตลาดหน้าหมู่บ้านรินทร์ทอง ไม่เสร็จตามกำหนด จึงทำให้แม่ค้าบางส่วนต้องไปเช่าที่ในซอยหมู่บ้านปรีชา 10 และในซอยหมู่บ้านรินทร์ทอง เพื่อการค้าขายชั่วคราว รายได้บางส่วนต้องไปชำระค่าเช่าที่ และรายได้ที่เหลือจึงค่อยนำมาใช้จ่ายภายในครอบครัว แต่ด้วยว่าการย้ายสถานที่ค้าขายที่อยู่ในซอย จึงทำให้ลูกค้าต่างๆ ไม่สะดวกที่จะเดินเข้ามาเพื่อซื้อสินค้า ประกอบกับมีแม่ค้าบางส่วนใหญ่สามารถขายของได้บนทางเท้าที่ตลาดหน้าหมู่บ้านได้ ตั้งแต่เวลา 15:00 น. เป็นต้นไป ซึ่งก็เข้าใจว่าทำไมแม่ค้ากลุ่มนั้นจึงสามารถขายของบนทางเท้าได้ 

ในมุมของแม่ค้าด้วยกันเอง แม่ค้าที่ทำถูกกฎเกณฑ์ทางเท้า ต้องมาเสียค่าที่เพื่อทำมาหากินอย่างถูกต้อง และยังต้องเสียโอกาสจากการที่มีแม่ค้าส่วนสามารถขายของบนทางเท้าได้ จึงทำให้ไม่รับรายได้เท่าที่ควรอย่างเดิมที่แม่ค้าทุกคนขายในตลาดเดียว 
จึงอยากขอสอบถามใน 2 ประเด็นนี้คือ
1. ตลาดหน้าหมู่บ้านรินทร์ทองที่ปรับปรุงโดย กทม. ตอนนี้ทำการถมและเทคอนกรีตเสร็จแล้ว จึงอยากสอบถามว่า กำหนดการที่จะปรับปรุงตลาดจะเสร็จเมื่อไรที่ให้แม่ค้าสามารถขายของได้
2. เพราะเหตุใดแม่ค้าบางส่วนสามารถขายของบนทางเท้าที่ตลาดหน้าหมู่บ้านรินทร์ทองได้